CELEX: 62015TN0112
Language: sl
Date: 2015-03-02 00:00:00
Title: Zadeva T-112/15: Tožba, vložena 2. marca 2015 – Helenska republika/Komisija

26.5.2015   
            
            
               SL
            
            
               Uradni list Evropske unije
            
            
               C 171/27
            
         Tožba, vložena 2. marca 2015 – Helenska republika/Komisija
   (Zadeva T-112/15)
   (2015/C 171/32)
   Jezik postopka: grščina
   
      Stranki
   
   
      Tožeča stranka: Helenska republika (zastopniki: I.-K. Chalkias, G. Kanellopoulos, E. Leftheriotou in A.-E. Vasilopoulou, zastopniki)
   
      Tožena stranka: Evropska komisija
   
      Predlog
   
   Tožeča stranka Splošnemu sodišču predlaga:
   
               —
            
            
               razglasitev ničnosti Izvedbenega sklepa Komisije z dne 19. decembra 2014 o izključitvi nekaterih odhodkov držav članic iz naslova Jamstvenega oddelka Evropskega kmetijskega usmerjevalnega in jamstvenega sklada (EKUJS), Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP) iz financiranja Evropske unije [notificiranega pod dokumentarno številko C (2014) 10135] (UL L 369, str. 71), v delu, v katerem so iz financiranja Evropske unije izključeni odhodki v okviru sektorja pomoči za površino v letu zahtevka 2008, ki ustrezajo: a) 10 % skupnega zneska odhodkov za pomoči glede pašnikov, b) 5 % skupnega zneska odhodkov za dodatne vezane pomoči in c) 5 % skupnega zneska odhodkov v sektorju za razvoj podeželja.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja te tožbene razloge.
   
               1.
            
            
               V zvezi z 10-odstotnim popravkom, naloženim za pašne površine:
               
                           —
                        
                        
                           s prvim tožbenim razlogom tožeča stranka navaja napačno razlago in uporabo določb člena 2 Uredbe Komisije (ES) št. 796/2004 (1) z dne 21. aprila 2004 v zvezi z opredelitvijo pašnika, nezadostno obrazložitev in kršitev načela sorazmernosti.
                        
                     
         
               2.
            
            
               V zvezi s 5-odstotnimi popravki, naloženimi za dodatne pomoči, vezane na površino, in za ukrepe za razvoj podeželja:
               
                           —
                        
                        
                           z drugim tožbenim razlogom tožeča stranka trdi, da je bil 5-odstotni finančni popravek za dodatne pomoči, vezane na površino, naložen na podlagi dejanske zmote, z nezadostno obrazložitvijo in ob kršitvi načela sorazmernosti;
                        
                     
                           —
                        
                        
                           s tretjim tožbenim razlogom tožeča stranka trdi, da je bil 5-odstotni finančni popravek za pomoči iz drugega stebra naložen neupravičeno in da presoja Komisije v zvezi s tem vsekakor temelji na dejanski zmoti in je očitno nesorazmerna glede na tveganje, ki je prikazano v njenih ugotovitvah v zvezi z ukrepi drugega stebra. Zlasti glede ukrepa 214 programa razvoja podeželja navaja, da je naloženi popravek delno že drugi zaporedni popravek glede istega predmeta, zaradi česar je nezakonit in ga je treba odpraviti.
                        
                     
         
      (1)  Uredba Komisije (ES) št. 796/2004 z dne 21. aprila 2004 o podrobnih pravilih za izvajanje navzkrižne skladnosti, modulacije in integriranega administrativnega in kontrolnega sistema, predvidenih z Uredbo Sveta (ES) št. 1782/2003 o skupnih pravilih za sheme neposrednih podpor v okviru skupne kmetijske politike ter o uvedbi nekaterih shem podpor za (UL, posebna izdaja v slovenščini, zvezek 44, str. 243).